**Harjoitustyö H3 - Asemakaava 70%**

**Tausta**

Tehtävän tavoitteena on laatia asemakaava yksilötyönä H1:n aluejaon mukaisesti. Asemakaava määrittää rakentamisen määrän ja tavan. Maankäyttö- ja rakennuslain mukaan (MRL 135 §) rakennushankkeen tulee olla voimassa olevan asemakaavan mukainen. Asemakaava luo perustan kiinteistönmuodostukselle ja edelleen tonttikaupalle. Asemakaavaan kuuluu asemakaavakartta ja -selostus, joita usein täydentää rakennustapa- tai lähiympäristöohje.

**Tehtävänanto**

***A) Asemakaava-asiakirjat***

 **Asemakaavakartta ja -määräykset** laaditaan Ympäristöministeriön ohjeen ja esimerkkikaavojen (ks. Mycourses-Lähtötietoja) mukaisesti. Asemakaavakartan mittakaava on 1:1000. Asemakaavakartta tule esittää pohjakartan päällä. Asemakaavakarttaan tulee liittää myös sopivassa mittakaavassa mustavalkoinen sijaintikartta, josta käy ilmi asemakaava-alueen sijainti.

**Rakeisuuskartassa** esitetään rakennusmassat mustattuna ja kortteleita rajaava pääkatuverkko. Ryhmä laatii jäsentensä rakeisuuskartoista **yhdistelmän.**Rakeisuuskartan mittakaava on sama kuin ryhmän yleissuunnitelman (1:2000).

***B) Havainnollistava kuva-aineisto***

**Kaikki opiskelijat**: Rakeisuuskartta: rakennusmassat, pääkatuverkko

**Arkkitehtuurin laitoksen opiskelijat** (ja muut opiskelijat halutessaan) laativat varjostetun havainnekuvan asemakaavan mittakaavassa, 1:1000 tai 1:2000.

***C) Lisämateriaali***

**Arkkitehtuurin laitoksen opiskelijat** valitsevat ainakin kolme seuraavista ja hyväksyttävät valinnan tutorilla (lisätehtävät otetaan kurssiarvioinnissa huomioon) **TAI** vaihtoehtoisesti laativat kahdeksan sivua pitkän asemakaavan selostuksen.

 a) Rakentamistapaohje, joka toimii rakennuslupakäsittelyn tukena. Ohjeessa otetaan kantaa mm. rakennusten muotoon, väritykseen, materiaaleihin ja ulkotilojen käsittelyyn.

b) Kolmiulotteinen visualisointi koko asemakaava-alueelta.  Visualisoinnissa tulee esittää rakennusmassat, liikenne- ja viheralueet

c) Kaksi alueleikkausta, sopivat leikkauskohdat tulee katsoa yhdessä tutorin kanssa

d)Kaksi katutason perspektiiviä, joista käy ilmi alueen luonne

e)Kaavio: yhteydet asuinkortteleista virkistysalueille ja palveluihin

f) Kaavio: liikenteen ja pysäköinnin järjestelyt

Havainnollistavaa kuva-aineistoa varten voi tutustua kurssikirjan esimerkkeihin, mm. s. 43-45 sekä s. 106-132.

Mikäli et palauta pitkää asemakaavan selostusta, kirjoita lisäksi laatimasi asemakaavaa kuvaileva 300-400 sanan pituinen teksti. Tämä teksti ei korvaa mitään materiaalia, sen tehtävänä on auttaa opettajia ymmärtämään suunnitelmaasi.

**Kaikki opiskelijat** voivat halutessaan kirjoittaa pitkän asemakaavan selostuksen (kahdeksan sivua). Selostuksessa tulee kuvailla asemakaavan lähtökohdat ja tavoitteet, kaavaratkaisu sekä laatia asemakaavan vaikutusten arviointi. Esimerkkejä asemakaavan selostuksista löytyy MyCourses-sivuilta kohdasta ”Lähtötietoja”.

**Muut kuin arkkitehtuurin laitoksen opiskelijat** laativat kolmen (3) sivun pituisen esseen kurssikirjan kappaleesta Kaupunkisuunnittelun taustailmiöitä, s. 33-49 (löytyy Mycourses - Ohjeita ja kirjallisuutta) **TAI** pitkän asemakaavan selostuksen.

**Tarkistuslista:**

Suunnitelmassa tulisi ottaa huomioon alla luetellut osa-alueet (kysy tarvittaessa apua tutorilta ja tutustu kurssikirjaan):

● suunnitelmaratkaisun kaupunkikuvallinen ilme ja suhde ympäristöön,

● asuminen ja talotyypit, rakennusmateriaalit

● rakennusten suuntautuminen, näkymät asunnoista ja pihoilta

● rakennusten, pihatilojen ja yhteistilojen sijoittuminen, pienilmaston huomiointi

● liikkuminen korttelissa ja katuelämä

● tilojen luonne (esim. pihat, maiseman käsittely kovilla ja pehmeillä materiaaleilla,

 shared space, tilojen yksityisyys/julkisuus, turvallisuuden tunne)

● pysäköintiratkaisut

● paloturvallisuus, energia-ja jätehuolto

**Palautus**

Asemakaava ja havainnekuva esitetään joko yhdellä tai kahdella A2- tai A3-arkilla ja muut asiakirjat A4-arkeilla.

Kaiken kuva-aineiston saa laatia haluamallaan tavalla, käsin piirtämällä tai tietokoneella. Kaikkien kuvien (katuperspektiivit pois lukien) tulee olla mittakaavassa.

Asemakaava, havainnekuva tai asemakaavan selostus sekä havainnollistava kuva-aineisto ja rakennustapaohje tulostetaan yhteen PDF-tiedostoon.

Palautettavan tiedoston asemakaavakartan oikeassa alakulmassa on nimiö, jossa lukee:

* KjK 2021 H3
* Kaupunki/asemakaavan nimi
* Opiskelijan nimi

Lisämateriaali (arkkitehtiopiskelijat: kuva-aineisto, muut opiskelijat: essee) tulostetaan selostuksen jatkoksi.

Tiedosto palautetaan MyCoursesiin palautuslaatikkoon ja yksilökansioon.

Tehtävä tulee palauttaa viimeistään 12.04 klo 21:00

Tiedosto nimetään (*tekijän nimi\_Ryhmä X\_tutorin nimi*). Esim (Erkki Virtanen\_Ryhmä 3\_ Hewidy)

Visuaalisen materiaalin korvaava essee TAI pitkä asemakaavan selostus palautetaan samaan palautuslaatikkoon 12.04 klo 21:00 mennessä. Tiedosto nimetään (tekijän nimi\_H2\_korvaava essee TAI tekijän nimi\_H2\_asemakaavan selostus).